פול נרס

נעורים ולימודים

אימו של נרס (מרים נרס-Miriam Nurse) הרתה בגיל שבע עשרה, עברה מלונדון לנוריץ'-נורפוק, והתגוררה עם קרובי משפחה בזמן שציפתה להולדת פול. כדי להחביא את היותו של פול ממזר (שכן אימו לא הייתה נשואה לאביו), הורי אימו העמידו פנים שהם הוריו במשך חייו, ואימו העמידה פנים שהיא אחותו. פול גילה שמי שחשב כל חייו שהיא אחותו היא בעצם אימו רק לאחר שגם אימו, וגם הוריה (שחינכו אותו) מתו.
פול חונך על ידי הורי אימו בצפון מזרח לונדון. הוא למד בבית הספר היסודי ליאון-פארק באלפרטון , ובבית הספר התיכון לבנים המוכוון אקדמית הארוו קאונטי. נרס ניסה להתקבל לאוניברסיטאות הנחשבות אוקספורד, קיימברידג', אוניברסיטת סאסקס , ויורק; אך לא הצליח, שכן לא הייתה לו תעודת לימודים זרה. הציעו לו מקום באוניברסיטת ברמינגהם  שם קיבל את התואר הראשון שלו בביולוגיה בשנת 1970. את תואר הדוקטור שלו (PhD) קיבל בשנת 1973 מאוניברסיטת מזרח אנגליה . את הדוקטורט שלו עשה בנושא "טורולה" , אורגניזם חד תאי שהוא חלק מממלכת הפטריות. הוא ביצע את הפוסט-דוקטורט שלו באוניברסיטת אדינבורו , ובאוניברסיטת סאסקס.

קריירה ומחקר אקדמי

נרס המשיך עם הפוסט-דוקטורט שלו במעבדה של מורדוך מיטצ'יסון  באוניברסיטת אדינבורו בין השנים 1973–1979.
כאשר הגרעינים של תאים מתרבים (מתפצלים מאחד לשניים וכן הלאה), הם עוברים את מחזור התא שכולל מספר שלבים: G1 (גדילה) , שלב S , G2 (גדילה) , M (מיטוזה-ההתפצלות). נרס, הארטוול והנט גילו שני חלבונים ציקלין , וציקלין תלוי קינאז , אשר שולטים בהעברה בין השלבים. קוראים לחלבונים הללו "מחסומים" מכיוון שהם בודקים אם התא התחלק בצורה טובה. אם לא, אז חלבונים אחרים ינסו לתקן אותו. אם גם זה לא עובד, הם יפרקו את התא, מכיוון שחלוקה לא נכונה של תא עלולה להוביל לסרטן ומחלות אחרות.
בתחילת 1976 זיהה את הגן cdc2  הנמצא בשמר החלוקה. גן זה שולט על התפתחות מחזור התא משלב G1 עד שלב S, כאשר התא גדל בהכנה להעתקת ה DNA, והמעבר משלב G2 למיטוזה, כאשר התא מתחלק.
ב 1987 נרס זיהה גן הומולגוס בבני אדם, Cdk1 .
ב 1984 נרס הצטרף לחברה למחקר בסרטן . בשנת 1993 חזר ל ICRF בתור אחראי מחקר. ב-1996 התמנה למנהל אחראי של החברה למחקר בסרטן.
בשנת 2003 נרס התמנה להיות המנהל של אוניברסיטת רוקפלר בניו יורק, שם המשיך לעבוד על מחזור התא ב fission yeast.
ב 2011 קיבל את התואר המנהל הראשי של אוניברסיטת פראנסיס קריק.
ב 30 בנובמבר 2010 סיר פול  החליף   את  מרטין ריס  בתפקיד נשיא החברה המלכותית. ב 2015 נרס סיים את תפקידו.

פרסים והנצחה

בנוסף לפרס נובל לרפואה שבו זכה בשנת 2001, נרס זכה בהנצחות ופרסים רבים. הוא נבחר להיות חבר בחברה לביולוגיה מולקולרית באירופה בשנת 1987, חבר בחברה המלכותית בשנת 1989, וחבר מייסד של האקדמיה למדעי הרפואה  בשנת 1998.
פול זכה בפרס לואיס ג'נטט לרפואה  בשנת 1992.
בשנת 1995, נרס קיבל מדליה מלכותית והיה לחבר חוץ באקדמיה הלאומית למדעים בארצות הברית.
הוא זכה בפרס אלברט לסקר על מחקר רפואי בסיסי בשנת 1998.
נרס קיבל תואר אבירות בשנת 1999.
הוא קיבל את לגיון הכבוד הצרפתי בשנת 2002.
בשנת 2005 זכה במדליית קופלי מהחברה המלכותית על מחקר מדעי יוצא מהכלל.
הוא נבחר להיות חבר כבוד זר של האקדמיה האמריקאית לאמנויות ולמדעים בשנת 2006.
פול חבר במועצה המייעצת של החברה למדעים והנדסה (CaSE) .
נרס הוא הזוכה בפרס קרנות התקווה למחקר בסרטן על מצוינות במחקר לשנת 2007.
בשנת 2013 הוא קיבל את פרס אלברט איינשטיין העולמי למדעים  מהמועצה העולמית לתרבות .
הוא נבחר בשנת 2015 להיות אקדמאי זר באקדמיה הסינית למדע , וזכה בפרס הנרי ג'י פרייזן  העולמי העשירי למחקר רפואי באוטווה, קנדה.
פול קיבל מעל שישים אותות וציוני כבוד, בהם מאוניברסיטת באת'  בשנת 2002, אוניברסיטת אוקספורד ואוניברסיטת קיימברידג' בשנת 2003, אוניברסיטת קנט  בשנת 2012, אוניברסיטת ווריק ואוניבסיטת ווסטר  בשנת 2013, אוניברסיטת לונדון בשנת 2014, ואוניברסיטת מקגיל בשנת 2017.
בנוסף, הוא מונה להיות חבר כבוד של האקדמיה המלכותית להנדסה  בשנת 2012, וחבר כבוד באקדמיה הבריטית  באותה שנה.
ביולי 2016 הוכרז שפול יהיה נשיא האוניברסיטה של אוניברסיטת בריסטול, התפקיד בו הוא מכהן כעת.

משפחתו

פול היה הראשון במשפחתו לקבל השכלה גבוהה.
נרס התחתן עם אן תריזה בשנת 1971. יש להם שתי בנות-שרה, שעובדת בחברת ITV, ואמילי-פיזיקאית שעובדת באוניברסיטת-מכללת לונדון (UCL) ובחברה האירופאית למחקר גרעיני (CERN).
בנוגע לאמונה, פול מתאר את עצמו בתור "אגנוסטי סקפטי".

פעילות פוליטית

פול חבר במפלגת הלייבור הבריטית כבר כמעט 40 שנים.
בתור סטודנט באוניברסיטת ברמינגהם, נרס מכר עיתון בשם "עובד סוציאליסט"  והשתתף בכיבוש משרדו של סגן נשיא האוניברסיטה (בתור פעולת מרד).
נרס כתב כתבה על כל מה שנוגע לפוליטיקה ומדע. בכתבה העביר ביקורת על חברים פוטנציאליים במפלגה הרפובליקנית משום שהתנגדו ללמידה של הברירה הטבעית, מחקר על תרביות תאים מתאי גזע עובריים ושינוי אקלים. הוא גם האשים מדענים אשר אינם מלמדים נושאים אלו. נרס אמר שהוא מופתע מכך שהתנגדות כזו קיימת בארצות הברית, הנחשבת למדינה מתקדמת במדע והמולדת של בנג'מין פרנקלין, ריצ'רד פיינמן וג'יימס ווטסון. נרס טען שאחת הבעיות היא כאשר אנשים מתייחסים לדיון מדעי בתור דיון פוליטי, ומשתמשים באמצעים רטוריים במקום בהיגיון בנושאים אלו. בעיה אחרת לפיו, שבצורה שבה מלמדים מדעים בבתי הספר, התלמידים לא מבינים איך לדון על מדעים בצורה נכונה, במיוחד בבתי ספר דתיים ובמיוחד באנגליה. הוא טען שאנו צריכים להדגיש למה התהליך המדעי הוא מקור אמין למידע, בשל ההוכחות, הסקפטיות, הבדיקה המתמדת של רעיונות, והגישה המתמדת שנלווים לתהליך המדעי. מעבר לכך, נרס מאמין שלמנהיגים המדעיים יש אחריות לחשוף את ה"שטויות". הוא מאמין שהם צריכים להיות פוליטיקאים, לדבר ולחשוף את ה"שטויות" במהלך הבחירות. פול מאמין כי מדענים צריכים להתבטא על מדעים באירועיים ציבוריים, ולאתגר פוליטיקאים התומכים בחקיקות המבוססות על "פסאודו-מדע".
באוגוסט 2014 נרס היה אחד ממאתיים הדמויות הציבוריות שחתומות על מכתב לעיתון ההגרדיאן, שבו הביעו את תקוותם שסקוטלנד תצביע להישאר חלק מבריטניה במשאל העם שהתקיים בספטמבר באותה השנה.
בנוגע ליחסיו עם ישראל, פול נרס תומך נלהב ביחסים בין ישראל והממלכה המאוחדת, כאשר בזמן כהונתו בתור נשיא החברה המלכותית, הוא יזם הסכם שיתוף פעולה עם האקדמיה הלאומית הישראלית למדעים.